«**Միտյայի սերը**» (ռուս.՝ «Митина любовь»), Իվան Բունինի վիպակը, որը գրվել է 1924 թվականին։ Առաջին անգամ հրատարակվել է 1925 թվականին «Современные записки» ամսագրում։

Անձնավորություններ
------------------

* Միտյա, ուսանող
* Կատյա, Միտյայի սիրելին, սկսնակ դերասանուհի
* Օլգա Պետրովնա, Միտյայի մայրը
* Անյա, Միտյայի քույրը
* Կոստյա, Միտյայի եղբայրը
* Ալյոնկա, գյուղացի աղջիկ

Սյուժե
------

Պատմվածքի գլխավոր հերոսը՝ երիտասարդ ուսանող Միտյան, սիրահարված է թատերական ուսումնարանում սովորող մի աղջկա՝ Կատյային։

Գարնան կեսերին նրանք ժամանակավորապես հեռանում են միմյանցից։ Միտյան գնում է իր հայրենի կալվածք, իր մոր՝ Օլգա Պետրովնայի մոտ։ Գյուղում գտնվելու ընթացքում գլխավոր հերոսի մտքերը նվիրված են միայն սիրեցյալին։ Նա ամեն օր Կատյային կրքոտ նամակներ է ուղարկում, սակայն ի պատասխան ստանում է հազվագյուտ ու համառոտ նամակներ։ Ինչ-որ պահի նամակները դադարում են ստացվել և Միտյան գիտակցում է, որ սիրելիից լուրեր այլևս պետք չէ սպասել։

Գյուղապետը, որպեսզի ուրախացնի Միտյային, երիտասարդին ծանոթացնում է Ալյոնկայի հետ, որի հետ Միտյան հանդիպում է ունենում, որը հերոսի համար լիակատար հիասթափություն է, քանի որ նրա գիտակցության մեջ սերը հրաշալի և հոյակապ երևույթ է։

Մի երեկո երիտասարդը չի դիմանում իր սիրային տառապանքներին և ինքնասպանություն է գործում։

Գեղարվեստական առանձնահատկություններ
-----------------------------------

Իր խնդիրներով և բովանդակությամբ «Միտյայի սերը» կարելի է համարել ավանդական հեքիաթ, որը հիմնված է հոգեբանական մոտիվների վրա։

Վիպակը բնութագրվում է իրադարձային լայն շրջանակով, ստեղծագործության մասերի փոխկապակցվածությամբ, որոնցից յուրաքանչյուրը դրվագ է, որը նշանակալի դեր է խաղում հերոսի ճակատագրում։ Մեկ դրվագից մյուսին անցումները կատարվում են սահուն և չեն ստեղծում թերահավատության տպավորություն։ Սուր դրամատիկ գործողությունը բացահայտում է հերոսի բնավորությունը, որի կյանքի պատմությունը կազմում է ստեղծագործության սյուժեն։ Ստեղծագործությունն ունի մի քանի կերպարներ, բայց նրանք բոլորն էլ երկրորդ պլանում են, սյուժեն զարգանում է մի զգալի ժամանակահատվածում, որը թույլ է տալիս վերստեղծել գլխավոր հերոսի հոգեբանական աշխարհը։

Վիպակում հնարավոր է առանձնացնել երկու ժամանակաշրջան․ առաջինը Միտյայի կյանքն է Մոսկվայում, որտեղ գրեթե չկա բնության նկարագրությունը։ Երկրորդ շրջանը, որն ընդգրկում է ստեղծագործության մեծ մասը, սկսվում է Միտյայի՝ գյուղ գնալուց։ Այս մասում Միտյայի զգացմունքները, նրա հոգեկան ապրումները, անհանգստությունը ուղեկցվում են բնության վիճակի փոփոխությամբ։

Ծանոթագրություն
---------------

1. ↑  *Сидорец Виталий Степанович* ВЕРБОИДЫ В СТРУКТУРЕ И СЕМАНТИКЕ ХУДОЖЕСТВЕННОГО ТЕКСТА (на материале повести И. А. Бунина «Митина любовь») // *Веснік Мазырскага дзяржаўнага педагагічнага ўніверсітэта імя І. П. Шамякіна*. — 2010. — В. 2 (27). — ISSN 2218-0362.
2. ↑  *Ширванова Э.н* О СИНТЕТИЧЕСКОМ ХАРАКТЕРЕ ЖАНРА ПОВЕСТИ И.А. БУНИНА "МИТИНА ЛЮБОВЬ" // *Вестник Дагестанского государственного университета. Серия 2: Гуманитарные науки*. — 2007. — В. 6. — ISSN 2542-0313.
3. ↑  *Чэнь Дайцай* Тема любви и природы в повести «Митина любовь» // *Достижения вузовской науки*. — 2016. — В. 20.

Գրականություն
-------------

* Богданова О. Ю. Бунин в школе: кн. для учителя. — М.: Дрофа, 2003. -С. 230—249.
* Михайлов О.Н. И. А. Бунин. Очерк творчества. — М.: Наука, 1967.
* Чэнь Дайцай Тема любви и природы в повести «Митина любовь» // Достижения вузовской науки. 2016. № 20.
* Ширванова Э. Н. О СИНТЕТИЧЕСКОМ ХАРАКТЕРЕ ЖАНРА ПОВЕСТИ И.А. БУНИНА «МИТИНА ЛЮБОВЬ» // Вестник Дагестанского государственного университета. Серия 2: Гуманитарные науки. 2007. № 6.